stanford-oval/wikipedia huggingface dataset:
Hannu Kailajärvi
Wincapita ja sen edeltäjät

Vuonna 2003 Kailajärvi alkoi kerätä internetin keskustelupalstoilta urheiluvedonlyönnistä kiinnostuneita. Yhdessä yhtiökumppaninsa kanssa he keräsivät suurenevia potteja pelaajilta ja Kailajärvi sijoitti ne brittiläiseen vedonlyöntipörssi Betfairiin. Kimppakassa maksettiin klubin Moneybookers-tilille, jonne toinen perustaja oli avannut klubille tilin v. 2003 ja toiminta alkoi Giiclub-vedonlyöntipalveluna. Keväällä 2004 se ryhtyi markkinoimaan palveluitaan Tampereella järjestetyissä tilaisuuksissa ja jo saman vuoden kesällä palvelua alettiin keskustelupalstoilla epäillä pyramidihuijaukseksi.
Vuonna 2004 Giiclub muutti nimensä Winclubiksi, ja samalla Kailajärvi ja yhtiökumppaninsa perustivat taustayhtiö Worldwide Investment Companyn. Rekisteröinti suoritettiin aluksi Yhdysvaltoihin. Myöhemmin Panamaan perustettiin lähes samanniminen yhdistys Worldwide Investment Solutions. Oikeudenkäynnin pöytäkirjan mukaan tämä oli merkityksetön seikka. Syynä tähän oli maan yrityslainsäädäntö: Panamassa yhtiön todellista omistajaa ei saa selville ilman tuomioistuimen päätöstä. Winclub avasi tilin sveitsiläiseen Credit Suisse -pankkiin.
Maaliskuussa 2006 käräjäoikeus tuomitsi Kailajärven törkeästä velallisen epärehellisyydestä ja kirjanpitorikoksesta kuuden kuukauden  ehdolliseen vankeuteen, minkä tuomion myöhemmin myös hovioikeus piti voimassa. Kailajärvi muutti Aurinkorannikolle. Winclubin verkkosivut toimivat aluksi Espoossa ja myöhemmin luxemburgilaisella Root eSolutionsin internetpalvelimella. Kailajärven ulosottovelka oli lähes 300 000 euroa. Kailajärvi oli kateissa maaliskuusta 2008, kunnes hänet pidätettiin joulukuussa 2008 Ruotsissa, ja vapautettiin Suomessa tutkintavankeudesta maanantaina 14.12.2009. Kailajärvi myönsi poliisikuulusteluissa, että Wincapita ei saanut tuottoja valuuttakaupasta ja väitti myös, ettei tällaista ollut koskaan luvannut. Tosiasiallisesti klubin ainoat tulot muodostuivat jäsenten rahasuorituksista. Käräjätuomari Mika-Pekka Sarkkisen mukaan oikeus käytti asiassa kohtuullisuus ja suhteellisuus -periaatteita. Kailajärvi ehti olla vangittuna lähes vuoden. Sarkkisen mukaan tuleva oikeudenkäynti voitiin turvata matkustuskiellolla. Kailajärven asianajaja Kavoniuksen mukaan poliisin edustaja ja syyttäjä vastustivat vapauttamista jyrkästi. Toinen klubin perustaja oli kaksi viikkoa tutkintavankeudessa ja hän sai syyttämättäjättämispäätöksen.
Helmikuussa 2013 Helsingin hovioikeus kovensi Kailajärven käräjäoikeudessa saamaa rangaistusta yhdellä vuodella. Hänet tuomittiin viiden vuoden vankeusrangaistukseen törkeästä petoksesta ja rahankeräysrikoksesta. Kailajärven entinen naisystävä Tiina Wartti tuomittiin yhden vuoden ja kolmen kuukauden ehdolliseen vankeuteen avunannosta törkeään petokseen ja rahankeräysrikokseen. Vuonna 2014 Korkein oikeus ei muuttanut Hannu Kailajärven hovioikeudessa saamaa viiden vuoden ehdotonta vankeustuomiota.
Myöhemmät vaiheet

Toukokuussa 2015 Iltalehti haastatteli Kailajärveä, joka kertoi kehittäneensä valuuttakauppaa käyvän automaatiojärjestelmän. Kesällä 2021 Pirkanmaan käräjäoikeus tuomitsi Kreusin laittomasta uhkauksesta 40 päiväsakkoon. Samalla uutisoitiin Kailajärven vaihtaneen nimensä Johan Kreusiksi.
Haudattu

Haudattu (ruots. Handen) on ruotsalaisen kirjailijan Henning Mankellin kirjoittama pienoisromaani, jonka pääosassa on rikoskomisario Kurt Wallander. Romaani ilmestyi alun perin hollanniksi käännettynä vuonna 2004. Ruotsinkielinen versio julkaistiin vasta 2013, samoin kuin suomenkielinen.
Romaanin tapahtumat sijoittuvat aikaan ennen viimeistä Kurt Wallander -kirjaa Rauhaton mies. Sen pohjalta on tehty jakso Musta syksy brittiläiseen Wallander-televisiosarjaan.
Haisunahikas

| Haisunahikas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Omphalotaceae
Suku::  Juurekkaat Gymnopus
Laji::  foetidum
Kaksiosainen nimi
 Gymnopus foetidus  (Sowerby) P.M. Kirk 
Infobox OKNimi-testi OK: 
Haisunahikas (Gymnopus foetidus, syn. Micromphale foetidum) on kupera tai laakealakkinen punaruskea tai vaaleanruskea juurekaslaji. Sen heltat ovat likaisenruskeat. Jalka on latvasta ruskea ja alempaa musta. Sieni haisee pilaantuneelta kaalilta. Se kasvaa harvinaisena lehdillä kalkkipitoisissa paikoissa.
Gustav Rydahl

| Gustav Rydahl |
| --- | --- |

Henkilötiedot
Syntynyt: 11. syyskuuta 1994 (ikä 30) Karlstad, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  191 cm
Paino:  95 kg
Seura
Seura:  Frölunda HC
Sarja:  SHL
Pelinumero:  15
Pelaajaura
Pääsarjaura:  2012–
Aik. seurat:  Frölunda HC (SEL/SHL) Mora IK (Allsv.) Växjö Lakers HC (SHL) Luleå HF (SHL) Färjestad BK (SHL) Hartford Wolf Pack (AHL) Colorado Eagles (AHL)
Gustav Rydahl (s. 11. syyskuuta 1994 Karlstad, Ruotsi) on ruotsalainen jääkiekkoilija, joka pelaa SHL-joukkue Frölunda HC:ssa. Rydahl on pelipaikaltaan vasen laitahyökkääjä, mutta hän osaa pelata myös keskellä.
Pelityyli

Elite Prospects -sivuston David Enbomin mukaan Rydahl on fyysinen voimahyökkääjä, joka tykkää pelata röyhkeästi ja ärsyttää vastustajia. Hänellä on myös hyvä laukaus. Enbomin mukaan Rydahl on käyttökelpoinen pelaaja alivoimalla ja loistava joukkuepelaaja.
Ura > Seuraura

Rydahl on Färjestad BK:n kasvatti. Hän debytoi kaudella 2010–2011 miesten peleissä pelattuaan seuran J18-junioreista vain 16-vuotiaana neljä ottelua lainalla Ruotsin kolmanneksi korkeimmalla sarjatasolla Hockeyettan-joukkue Skåre BK:ssa. Toukokuussa 2011 Rydahl teki kaksivuotisen juniorisopimuksen Frölunda HC:n kanssa. Hän pelasi kauden 2011–2012 suurimmaksi osaksi seuran J20-junioreissa. Rydahl vahvisti myös Frölundan J18-junioreita, joiden paras maalintekijä hän oli kolmella osumallaan Sebastian Collbergin kanssa. Rydahl voitti kauden päätteeksi J18 Allsvenskanin pronssia. Kaudella 2012–2013 hän debytoi Frölundan Elitserien-joukkueessa, jossa Rydahlin tulokaskausi toi 31 runkosarjaottelussa tehot 1+1=2. Viidessä playoff-ottelussa hän jäi ilman tehopisteitä. Rydahl teki Elitserien-debyyttinsä 9. lokakuuta 2012 vieraissa Timrå IK:ta vastaan. Hän sai ottelussa jääaikaa 9.51 minuuttia. Ensimmäisen Elitserien-maalinsa Rydahl teki 12. tammikuuta 2013 HV71:tä vastaan. Helmikuussa 2013 hän teki Frölundan kanssa kaksivuotisen jatkosopimuksen.
Kaudella 2013–2014 Rydahl pelasi Frölundan SHL-joukkueessa 22 runkosarjaottelua tehden yhden maalin sekä kuusi European Trophyn ottelua ilman tehopisteitä. Hän pelasi suurimman osan kaudestaan lainalla sarjatasoa alempana HockeyAllsvenskan-joukkue Mora IK:ssa, jossa Rydahl pelasi kauden loppuun. Hän ei jatkanut Frölundassa enää toista sopimuskauttaan, vaan jätti joukkueen ja siirtyi kaudeksi 2014–2015 vuoden mittaisella sopimuksella Växjö Lakers HC:hen. Rydahl voitti kauden päätteeksi Ruotsin-mestaruuden. Helmikuussa 2015 hän teki joukkueen kanssa vuoden mittaisen jatkosopimuksen.
Rydahl siirtyi kaudeksi 2016–2017 kaksivuotisella sopimuksella Luleå HF:ään. Hän joutui sivuun nivusvamman vuoksi joulukuussa 2016. Rydahl palasi kaukaloihin helmikuussa 2017, mutta hänen kautensa kuitenkin päättyi paluuottelun jälkeen. Kesken kauden 2017–2018, helmikuussa 2018 Rydahl palasi loppukauden kattavalla sopimuksella kasvattajaseuraansa Färjestad BK:hon. Huhtikuussa hän teki joukkueen kanssa vuoden mittaisen jatkosopimuksen. Jo saman vuoden marraskuussa Rydahlin sopimusta jatkettiin kolmella vuodella kevääseen 2022 saakka.
Kaudella 2019–2020 Rydahl nousi Färjestadin varakapteeniksi.
Ura > Maajoukkueura

| Mitalit> Maa:   Ruotsi.Miesten jääkiekko.Ivan Hlinkan muistoturnaus  | Mitalit> Maa:   Ruotsi.Miesten jääkiekko.Ivan Hlinkan muistoturnaus  | Mitalit> Maa:   Ruotsi.Miesten jääkiekko.Ivan Hlinkan muistoturnaus  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Břeclav 2011 | jääkiekko |  |
Rydahl pelasi alle 18-vuotiaiden Ivan Hlinkan muistoturnauksessa vuonna 2011, jolloin hän voitti hopeaa. Yhteensä Rydahl on pelannut kahdeksan nuorten ja 25 poikien maaottelua.
Ruotsin A-maajoukkueessa Rydahl on pelannut viisi ottelua ilman tehopisteitä. Hän teki A-maajoukkuedebyyttinsä Channel One Cupissa 12. joulukuuta 2019 turnauksen isäntäjoukkue Venäjää vastaan. Rydahl merkittiin Ruotsin kakkossentteriksi laidoilleen Mathias Bromé ja Leon Bristedt.
Luettelo televisiosarjan Rakkauden anatomia jaksoista

Luettelo televisiosarjan Rakkauden anatomia jaksoista.
Rakkauden anatomia on Greyn anatomia -sarjan sisarsarja, ja alkoi Yhdysvalloissa vuonna 2007. Sarjan päähenkilö on tri Addison Montgomery, joka oli alun perin Greyn anatomia -sarjan henkilö.
Sarjan yleiskatsaus

| Kausi | Jaksoja | Alkuperäinen esitys | DVD-julkaisu, Alue 1 | DVD-julkaisu, Alue 2 |
| --- | --- | --- | --- | --- |
| 1 | 9 | 2007 | 16. syyskuuta 2008 | 16. maaliskuuta 2008 |
| 2 | 22 | 2008 - 2009 | 15. syyskuuta 2009 | 1. maaliskuuta 2009 |
| 3 | 23 | 2009 - 2010 | 14. syyskuuta 2010 | 21. maaliskuuta 2011 |
| 4 | 22 | 2010 - 2011 | 13. syyskuuta 2011 | 2. huhtikuuta 2012 |
| 5 | 22 | 2011 - 2012 | 11. syyskuuta 2012 | 5. joulukuuta 2012 |
| 6 | 13 | 2012 - 2013 | TBA | TBA |
Jaksot > 4. tuotantokausi

| Nro | Englanninkielinen nimi | Suomenkielinen nimi | Ohjaaja | Käsikirjoittaja | Alkuperäinen esitys | Esitetty Suomessa | Muuta |
| --- | --- | --- | --- | --- | --- | --- | --- |
| 1 | Take Two | ei julkaistu | Mark Tinker | Craig Turk & Steve Blackman | 23. syyskuuta 2010 | ei julkaistu |  |
| 2 | Short Cut | ei julkaistu | Mark Tinker | Sonay Washington | 30. syyskuuta 2010 | ei julkaistu |  |
| 3 | Playing God | ei julkaistu | Donna Deitch | Sheila Lawrence | 7. lokakuuta 2010 | ei julkaistu |  |
| 4 | A Better Place to Be | ei julkaistu | Tom Verica | Barbie Kligman | 14. lokakuuta 2010 | ei julkaistu |  |
| 5 | In or Out | ei julkaistu | Ed Ornelas | Ayanna A. Floyd | 21. lokakuuta 2010 | ei julkaistu |  |
| 6 | All in the Family | ei julkaistu | Ann Kindberg | Sanford Golden & Karen Wyscarver | 28. lokakuuta 2010 | ei julkaistu |  |
| 7 | Did You Hear What Happened to Charlotte King? | ei julkaistu | Allison Liddi Brown | Shonda Rhimes | 4. marraskuuta 2010 | ei julkaistu |  |
| 8 | What Happens Next | ei julkaistu | Michael Zinberg | Jennifer Cecil | 11. marraskuuta 2010 | ei julkaistu |  |
| 9 | Can't Find My Way | ei julkaistu | Mark Tinker | Fred Einesman | 18. marraskuuta 2010 | ei julkaistu |  |
| 10 | Just Lose It | ei julkaistu | Stephen Cragg | Elizabeth Klaviter | 2. joulukuuta 2010 | ei julkaistu |  |
| 11 | If You Don't Know Me By Now | ei julkaistu | Eric Stoltz | Zahir McGhee | 6. tammikuuta 2011 | ei julkaistu |  |
| 12 | Heaven Can Wait | ei julkaistu | Kenny Leon | Barbie Kligman | 3. helmikuuta 2011 | ei julkaistu |  |
| 13 | Blind Love | ei julkaistu | Bethany Rooney | Craig Turk & Steve Blackman | 10. helmikuuta 2011 | ei julkaistu |  |
| 14 | Home Again | ei julkaistu | Mark Tinker | Krista Vernoff | 17. helmikuuta 2011 | ei julkaistu |  |
| 15 | Two Steps Back | ei julkaistu | Jeff Bleckner | Ayanna A. Floyd | 24. helmikuuta 2011 | ei julkaistu |  |
| 16 | Love and Lies | ei julkaistu | Ann Kindberg | Moira McMahon | 17. maaliskuuta 2011 | ei julkaistu |  |
| 17 | A Step Too Far | ei julkaistu | Scott Printz | Fred Einesman | 24. maaliskuuta 2011 | ei julkaistu |  |
| 18 | The Hardest Part | ei julkaistu | Paul Adelstein | Jennifer Cecil | 31. maaliskuuta 2011 | ei julkaistu |  |
| 19 | What We Have Here... | ei julkaistu | Karen Gaviola | Christopher Fife | 28. huhtikuuta 2011 | ei julkaistu |  |
| 20 | Something Old, Something New | ei julkaistu | Mark Tinker | Sanford Golden & Karen Wyscarver | 5. toukokuuta 2011 | ei julkaistu |  |
| 21 | God Bless the Child | ei julkaistu | Jeannot Szwarc | Jennifer Cecil & Barbie Kligman | 12. toukokuuta 2011 | ei julkaistu |  |
| 22 | ...To Change the Things I Can | ei julkaistu | Rob Corn | Debora Cahn | 19. toukokuuta 2011 | ei julkaistu |  |
Jaksot > 5. tuotantokausi

| Nro | Englanninkielinen nimi | Suomenkielinen nimi | Ohjaaja | Käsikirjoittaja | Alkuperäinen esitys | Esitetty Suomessa | Muuta |
| --- | --- | --- | --- | --- | --- | --- | --- |
| 1 | God Laughs | ei julkaistu | Mark Tinker | Craig Turk | 29. syyskuuta 2011 | ei julkaistu |  |
| 2 | Breaking the Rules | ei julkaistu | Tom Verica | Steve Blackman | 6. lokakuuta 2011 | ei julkaistu |  |
| 3 | Deal With It | ei julkaistu | Randy Zisk | Jennifer Cecil | 13. lokakuuta 2011 | ei julkaistu |  |
| 4 | Remember Me | ei julkaistu | Mark Tinker | Barbie Kligman | 20. lokakuuta 2011 | ei julkaistu |  |
| 5 | Step One | ei julkaistu | Ann Kindberg | Adele Lim | 27. lokakuuta 2011 | ei julkaistu |  |
| 6 | If I Hadn't Forgotten... | ei julkaistu | Jeff Bleckner | Krista Vernoff | 3. marraskuuta 2011 | ei julkaistu |  |
| 7 | Don't Stop 'Till You Get Enough | ei julkaistu | Bethany Rooney | Fred Einesman | 10. marraskuuta 2011 | ei julkaistu |  |
| 8 | Who We Are | ei julkaistu | Mark Tinker | Shonda Rhimes | 17. marraskuuta 2011 | ei julkaistu | kaksituntisen jakson 1. osa |
| 9 | The Breaking Point | ei julkaistu | Jeff Bleckner | Christopher Fife | 17. marraskuuta 2011 | ei julkaistu | kaksituntisen jakson 2. osa |
| 10 | Are You My Mother | ei julkaistu | Ed Ornelas | Elizabeth J.B. Klaviter | 5. tammikuuta 2012 | ei julkaistu |  |
| 11 | The Standing Eight Count | ei julkaistu | Scott Printz | Zahir McGhee | 12. tammikuuta 2012 | ei julkaistu |  |
| 12 | Losing Battles | ei julkaistu | Stephen Cragg | Gabriel Llanas | 19. tammikuuta 2012 | ei julkaistu |  |
| 13 | The Time Has Come | ei julkaistu | Mark Tinker | Jennifer Cecil | 2. helmikuuta 2012 | ei julkaistu |  |
| 14 | Too Much | ei julkaistu | Karen Gaviola | Noah Evslin | 9. helmikuuta 2012 | ei julkaistu |  |
| 15 | You Break My Heart | ei julkaistu | Allison Liddi-Brown | Steve Blackman & Craig Turk | 16. helmikuuta 2012 | ei julkaistu | crossover ° |
| 16 | Andromeda | ei julkaistu | Mark Tinker | Greg Fonseca | 23. helmikuuta 2012 | ei julkaistu |  |

| 17 | The Letting Go | ei julkaistu | Paul Adelstein | Barbie Kligman | 15. maaliskuuta 2012 | ei julkaistu |  |
| 18 | It Was Inevitable | ei julkaistu | Bill Purple | Adele Lim & Christopher Fife | 17. huhtikuuta 2012 | ei julkaistu |  |
| 19 | And Then There Was One | ei julkaistu | Tom Verica | Jennifer Cecil & Elizabeth J.B. Klaviter | 24. huhtikuuta 2012 | ei julkaistu |  |
| 20 | True Colors | ei julkaistu | Steve Robin | Steve Blackman & Craig Turk | 1. toukokuuta 2012 | ei julkaistu |  |
| 21 | Drifting | ei julkaistu | Jeannot Szwarc | Gabriel Llanas & Zahir McGhee | 8. toukokuuta 2012 | ei julkaistu |  |
| 22 | Gone Baby Gone | ei julkaistu | Ann Kindberg | Shonda Rhimes | 15. toukokuuta 2012 | ei julkaistu |  |

° crossover-jakso Greyn anatomian kanssa
Jaksot > 6. tuotantokausi

| Nro | Englanninkielinen nimi | Suomenkielinen nimi | Ohjaaja | Käsikirjoittaja | Alkuperäinen esitys | Esitetty Suomessa |
| --- | --- | --- | --- | --- | --- | --- |
| 1 | Aftershock | ei julkaistu | Mark Tinker | Barbie Kligman | 25. syyskuuta 2012 | ei julkaistu |
| 2 | Mourning Sickness | ei julkaistu | Ed Ornelas | Jennifer Cecil | 2. lokakuuta 2012 | ei julkaistu |
| 3 | Good Grief | ei julkaistu | Bethany Rooney | Gabe Fonesca | 9. lokakuuta 2012 | ei julkaistu |
| 4 | You Don't Know What You've Got Till It's Gone | ei julkaistu | Ann Kindberg | Fred Einesman | 23. lokakuuta 2012 | ei julkaistu |
| 5 | The Next Episode | ei julkaistu | Jeannot Szwarc | Zahir McGhee | 3. marraskuuta 2012 | ei julkaistu |
| 6 | Apron Strings | ei julkaistu | Amyn Kaderali | Elizabeth J.B. Klaviter | 20. marraskuuta 2012 | ei julkaistu |
| 7 | The World According to Jake | ei julkaistu | Allison Liddi Brown | Christopher Fife | 21. marraskuuta 2012 | ei julkaistu |
| 8 | Life Support | ei julkaistu | Mark Tinker | Jennifer Cecil & Barbie Kligman | 4. joulukuuta 2012 | ei julkaistu |
| 9 | I'm Fine | ei julkaistu | Scott Printz | Gabe Llanas | 11. joulukuuta 2012 | ei julkaistu |
| 10 | Georgia on My Mind | ei julkaistu | Karen Gaviola | Jennifer Cecil & Barbie Kligman | 18. joulukuuta 2012 | ei julkaistu |
| 11 | Good Fries Are Hard to Come By | ei julkaistu | TBA | Elizabeth J.B. Klaviter & Zahir McGhee | 8. tammikuuta 2013 | ei julkaistu |
| 12 | Full Release | ei julkaistu | Ann Kindberg | Eric Haywood | 15. tammikuuta 2013 | ei julkaistu |
| 13 | In Which We Say Goodbye | ei julkaistu | Mark Tinker | Shonda Rhimes | 22. tammikuuta 2013 | ei julkaistu |
Jaksot > Muut jaksot

Rakkauden anatomian henkilöt ja juonikuviot ovat olleet esillä myös muutamissa Greyn anatomia -sarjan crossover-jaksoissa sekä yhdessä Addisonin tarinaa kertaavassa erikoisjaksossa. Greyn anatomian jakso The Other Side of This Life tapahtuu ennen Rakkauden anatomian 1. kautta, ja esittelee Rakkauden anatomian päähenkilöt (Addisonia lukuun ottamatta) ensimmäisen kerran.
Jaksot > Muut jaksot > Crossover-jaksot Greyn anatomia -sarjassa

| Kausi | Nro | Englanninkielinen nimi | Suomenkielinen nimi | Ohjaaja | Käsikirjoittaja | Alkuperäinen esitys | Esitetty Suomessa |
| --- | --- | --- | --- | --- | --- | --- | --- |
| 3 | 22 | The Other Side of This Life, Part One | Tämän elämän toinen puoli, osa 1/2 | Michael Grossman | Shonda Rhimes | 3. toukokuuta 2007 | 30. tammikuuta 2008 |
| 3 | 23 | The Other Side of This Life, Part Two | Tämän elämän toinen puoli, osa 2/2 | Michael Grossman | Shonda Rhimes | 3. toukokuuta 2007 | 6. helmikuuta 2008 |
| 4 | 13 | Piece of My Heart | Sydämensirpaleita | Mark Tinker | Stacy McGee | 1. toukokuuta 2008 | 12. marraskuuta 2008 |
| 5 | 15 | Before and After | Ennen ja jälkeen | Dan Attias | Tony Phelan and Joan Rater | 12. helmikuuta 2009 | 11. maaliskuuta 2009 |
| 5 | 16 | An Honest Mistake | Vilpitön vahinko | Randy Fisk | Peter Nowalk | 19. helmikuuta 2009 | 18. maaliskuuta 2009 |
| 6 | 11 | Blink | Silmänräpäys | Randy Fisk | Debora Cahn | 14. tammikuuta 2010 | 3. helmikuuta 2010 |
| 7 | 3 | Superfreak | Superfriikki | Michael Pressman | Mark Wilding | 7. lokakuuta 2010 | 3. marraskuuta 2010 |
| 7 | 18 | Song Beneath the Song | Laulu rakkaudelle | Tony Phelan | Shonda Rhimes | 31. maaliskuuta 2011 | 27. huhtikuuta 2011 |
| 8 | 15 | Have You Seen Me Lately? | Katso minua | Tony Phelan | Austin Guzman | 16. helmikuuta 2012 | 25. huhtikuuta 2012 |
Jaksot > Muut jaksot > Erikoisjaksot

| Nro | Englanninkielinen nimi | Alkuperäinen esitys |
| --- | --- | --- |
| 1 | Come Rain or Come Shine: From Grey's Anatomy to Private Practice | 19. syyskuuta 2007 |
Hahoe

| Hahoe |
| --- | --- |

Maailmanperintökohde
Sijainti:  Etelä-Korea  36°32′17″N, 128°31′14″E
Kriteerit:  III, IV
Tunnusnumero:  1324
Valintahistoria
Valintavuosi:  2010
 Hahoe
Hahoe (kor. 안동하회마을) on perinteinen kylä Etelä-Koreassa Joseon-dynastian ajalta. Hahoe on suojassa vuoristossa ja sijaitsee joen rannalla. Hahoe valittiin yhdessä Yangdongin kanssa UNESCOn maailmanperintöluetteloon vuonna 2010.
Otavan vuonna 2021 julkaisema lastenkirja Puunaamioiden kirous (Joonas Tolvanen) sijoittuu Hahoe-kylään.
Perinteinen koti Hahoessa
Aiheesta muualla

Kuvia tai muita tiedostoja aiheesta Hahoe Wikimedia Commonsissa
Hahtuvarisakas

| Hahtuvarisakas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Inocybaceae
Suku::  Risakkaat Inocybe
Laji::  flocculosa
Kaksiosainen nimi
 Inocybe flocculosa  Sacc. 
Synonyymit
 Inocybe tigrina 
Katso myös
   Hahtuvarisakas Commonsissa 
Infobox OKNimi-testi OK: 
Hahtuvarisakas (Inocybe flocculosa) on kellanruskea tai kanelinruskea risalakkinen risakaslaji. Lakin leveys on 2–5 senttimetriä ja se on aluksi kartiomainen, mutta myöhemmin laakeneva. Sen jalka on valkea ja muuttuu sienen vanhetessa ruskeaksi. Pituudeltaan jalka on 3–6 senttimetriä. Heltat ovat tasatyviset ja aluksi valkoiset, mutta ne muuttuvat myöhemmin punertavanruskeiksi. Malto on valkoista. Sieni kasvaa lehti- ja havumetsissä.
Aiheesta muualla

Laji.fi: Hahtuvarisakas
Haude

Haude voi viitata johonkin seuraavista:
Haude, kotitaloudessa, laboratoriossa tai teollisuudessa käytetty menettelytapa, jossa kuumennettava astia upotetaan lämpöä johtavaa ainetta sisältävään astiaan.
Haude, iholle asetettu liina, jolla haudotaan kipeää kohtaa.
Haude, kasvirohdoksia hauduttamalla valmistettu lääkekeitos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Haude”, voi hakea sivunnimihaulla, laajalla sivunnimihaulla tai tekstihaulla.
Helena Engman

Helena Sofia Engman (s. 16. kesäkuuta 1976 Piitime) on ruotsalainen kuulantyöntäjä.
Ulkoratojen arvokilpailuissa Engman sijoittui seitsemänneksi Barcelonan EM-kilpailuissa 2010 ja kahdeksanneksi Helsingin EM-kilpailuissa 2012. Hän karsiutui loppukilpailusta EM-kisoissa 2006, MM-kisoissa 2007 ja MM-kisoissa 2009. Vuoden 2003 Universiadeissa hän sijoittui kuudenneksi. Sisäratojen EM-kilpailuissa 2007 Birminghamissa hän sijoittui kahdeksanneksi. Sisäratojen MM-kilpailuissa 2008, EM-kilpailuissa 2009 ja EM-kilpailuissa 2013 hän karsiutui loppukilpailusta.
Ruotsin mestaruuden Engman voitti ulkoradoilla vuosina 2003 ja 2005–2012 sekä sisäradoilla vuosina 2003–2013.
Engmanin ennätys ulkoradoilla on 18,17 m (työnnetty 10.8.2010 Göteborgissa) ja sisäradoilla 18,13 m (18.1.2008 Nordhausen). Ruotsin ennätystä hän paransi viidesti ulkoradoilla ja neljästi sisäradoilla. Engmanin ulkoratojen Ruotsin ennätyksen rikkoi Fanny Roos elokuussa 2017 tuloksella 18,20. Sisäratojen ennätystä Fanny Roos sivusi maaliskuussa 2017 ja rikkoi sen helmikuussa 2019.
Haleakalān kansallispuisto

| --- | --- |
Sijainti:  Havaiji, Yhdysvallat
Lähin kaupunki:  Pukalani, Havaiji
Pinta-ala:  118 km²
| --- | --- |
Nimi alkuperäiskielellä:  Haleakalā National Park 
Tyyppi:  Yhdysvaltain kansallispuisto, kansallispuisto 
Perustettu:  1961
Kävijämäärä:  1 503 769 (2004)
Hallinto:  National Park Service
muokkaa - muokkaa wikitekstiä - muokkaa Wikidataa
Haleakalān kansallispuisto (engl. Haleakalā National Park) on Yhdysvaltojen Havaijin osavaltion Maui-saarella sijaitseva kansallispuisto. Haleakalā oli vuodesta 1916 alkaen osa Havaijin kansallispuistoa. Vuonna 1961 Havaijin kansallispuisto jaettiin kahdeksi eri kansallispuistoksi, Haleakalāksi ja Hawaii Volcanoesin kansallispuistoksi. Haleakala peittää 118 km² laajuisen alueen, ja sitä hallinnoi maan muiden kansallispuistojen tapaan National Park Service.
Nimi Haleakalā on havaijia ja tarkoittaa "auringon taloa". Paikallisen legendan mukaan Maui-jumala vangitsi auringon sinne pidentääkseen päivää. Puistossa on myös samanniminen tulivuori, joka purkautui viimeksi vuonna 1790. Sitä pidetään silti aktiivisena tulivuorena.
Haleakalā on jaettu kahteen osioon, huippualueeseen ja Kipahuluun. Huippualueella sijaitsee puiston suosittu nähtävyys, Haleakalā-kraatteri. Se on noin 3,2 kilometriä leveä, 11 kilometrin pituinen ja noin 800 metriä syvä. Toinen huippualueen nähtävyys on myös Hosmer Grove, alueelle eksoottisista kasveista koostuva metsä, jossa on muun muassa setripuita Himalajalta ja eukalyptusta Australiasta. Paikalliset puulajit eivät ole kestäneet kilpailua vieraiden puulajien kanssa ja ovat täten harvemmassa Hosmer Grovessa.
Kipahulu on toinen puiston osista, ja se sijaitsee Kipahulu-laaksossa. Alue on kuuluisa lukuisista vesialtaistaan, joissa viihtyy paitsi turisteja myös harvinaisia kalalajeja. Kipahulu sijaitsee vulkaanisella alueella, ja alueen kasvillisuus onkin joutunut sopeutumaan sen omituisiinkin olosuhteisiin.
Kipahulu-rannikko